paragraph_text: The Rolling Stones Rock and Roll Circus je peti album The Rolling Stonesa koji je, nakon prekida suradnje s grupom, objavila izdavačka kuća ABKCO. Snimljen je krajem 1968. godine, samo par dana nakon izlaska albuma Beggars Banquet i trebao je poslužiti u svrhu njegove promocije. No nezadovoljstvo grupe snimljenim materijalom rezultiralo je odustajanjem od izdavanja albuma te godine. Album je ipak izašao, ali tek 1996. godine, gotovo trideset godina nakon što je snimljen. Specijalno za ovu prigodu John Lennon, Eric Clapton, Keith Richards i Mitch Mitchell su se udružili i pod nazivom The Dirty Mac odsvirali dvije pjesme. To je i prvi album Stonesa koji nije izdan na gramofonskoj ploči.